23 de ore a pedalat în continuu, pe o căldură sufocantă (30 de grade Celsius). A ajuns la Paris în jurul orei 12.00!

Andrei e primul român care termină cursa Enduroman Arch to Arc, pe care doar alți 21 de oameni din lume au încheiat-o, în 13 ani de când există cursa.

Românul a participat la temerara competiție în scop umanitar. El a alergat pentru bolnavii cu boli incurabile îngrijiți, în mod gratuit, de Hospice Casa Speranței.

Puteți să donați pentru efortul lui AICI.

„Felicitări, Andrei, pentru călătoria ta minunată, bucuria pe care ne-ai făcut-o și dăruirea cu care ți-ai urmat drumul! Iar pentru noi, restul, să ne încărcăm cu această reușită ca și când ar fi a noastră și să avem încredere că putem orice cu muncă și perseverență”, scrie cunoscutul expert în nutriție Cori Grămescu.